**СЪОБЩЕНИЕ**

**До всички ученици, учители и родители!**

Със Заповед № РД-01-154/26.03.2020 г. на Министъра на здравеопазването се удължава срока на въведените противоепидемични мерки до 12.04.2020 г. включително.

Дистанционното обучение ще продължи до 12.04.2020 г. включително.

Уважаеми родители,

Във връзка с обявеното от Народното събрание извънредно положение в страната, всеки от нас е длъжен да прояви най-висока степен на отговорност. Нека запазим спокойствие и да предприемем всички необходими мерки, които се предлагат от Националния оперативен щаб и се прилагат от правителството на Република България.  
Най-важната ни мисия днес е да опазим живота и здравето на нашите деца, на възрастните хора, на всеки човек.

За пълноценно прилагане на обучението от разстояние през идните дни е желателно да бъдат изпълнени следните препоръки:

• Следете постоянно информацията, която изпращат учителите на Вашето дете;  
• Осигурете тиха и спокойна среда, където детето да се настани удобно и да може да се съсредоточи върху комуникацията с учителя и усвояването на учебния материал;  
• Подгответе налично електронно устройство и при възможност – свързване с интернет;  
• Съдействайте на педагогическите специалисти за изпълнение на инструкциите и задачите, които поставят;

Ето и някои практически съвети, с изпълнението на които ще допринесете в значителна степен за постигане на общите цели:   
• Обсъждайте с детето си какви са неговите задачи за деня и следете за изпълнението им.  
• Насърчавайте детето да бъде активно.  
• Препоръчително е да осигурите присъствието на възрастен по време на учебния процес от разстояние.  
• Съдействайте на по-малките деца с наличната техника, осигурете им възможност да гледат уроците по БНТ  
• Споделяйте информация за проблема и насърчавайте Вашите по-големи деца да вземат отговорни решения и да ги прилагат по отношение ограничаване на физическите контакти с приятели и връстници.  
• Поддържайте интензивна комуникация с учителите. Споделяйте затрудненията, които срещате, за да намерим заедно най-доброто решение.

Нека бъдем добронамерени, сплотени и да си сътрудничим в името на най-добрия интерес на децата.